28 лютага

__NOTOC__
**28 лютага** — пяцьдзясят дзявяты дзень года па Грыгарыянскім календары

## Падзеі 
* 1468: У ВКЛ прыняты крымінальны кодэкс — Судзебнік Казіміра.
* 1712: Па загадзе Пятра I ў Туле створан дзяржаўны завод па вытворчасці зброі.
* 1732: Заснаваны Кадэцкі корпус — першая ў Расіі сухапутная ваенная навучальная ўстанова.
* 1768: Утворана Барская канфедэрацыя, дзеля абароны незалежнасці Рэчы Паспалітай і супраць караля Станіслава Аўгуста Панятоўскага.
* 1813: Паміж Расіяй і Прусіяй заключаны Калішскі саюзны дагавор, які паклаў пачатак 6-й антыфранцузскай кааліцыі.
* 1850: Створаны Універсітэт Юты.
* 1854: Заснавана Рэспубліканская партыя ЗША.
* 1920: А. Луцкевіч пакінуў пасаду старшыні Рады народных міністраў БНР.
* 1921: Падпісаны савецка-афганскі дагавор аб дружбе.
* 1922: Вялікабрытанія прызнала незалежнасць Егіпта.
* 1931: Завяршыўся X Усебеларускі з’езд Саветаў.
* 1935: Вынайдзены нейлон.
* 1966: Савецкія атамныя падводныя лодкі К-133 і К-116 выйшлі ў першы кругасветны паход.
* 1986: На цэнтральнай вуліцы Стакгольма забіты прэм’ер-міністр Швецыі Улаф Пальме.
* 1991: Скончылася вайна ў Персідскім заліве.
* 2000: Адбылося вывяржэнне вулкана Гекла.
* 2010: Закрыццё Алімпійскіх гульняў у Ванкуверы.
* 2026: Ізраіль і ЗША нанеслі ўдары па Іране, загінуў духоўны лідар і фактычны правіцель краіны Алі Хаменеі.

## Нарадзіліся 
* 1683: Рэнэ Антуан Рэамюр, французскі прыродазнавец
* 1712: Удальрык Крыштоф Радзівіл, польскі і беларускі пісьменнік (пам. 21.7.1770)
* 1735: Аляксандр Тэафіл Вандэрмонд, французскі матэматык
* 1743: Рэнэ Жуст Гаюі, французскі мінералог
* 1792: Карл Бэр, расійскі натураліст, заснавальнік сучаснай эмбрыялогіі
* 1823: Жазеф Эрнест Рэнан, французскі пісьменнік, гісторык
* 1846: Джамбул Джабаеў, казахскі паэт-акын (пам. 22.6.1945)
* 1871: Леа фон Кёніг, нямецкі мастак
* 1901: Лайнус Карл Полінг, амерыканскі хімік, крышталограф, лаўрэат дзвюх Нобелеўскіх прэмій (пам. 19.8.1994)
* 1922: Юрый Лотман, савецкі літаратуразнавец
* 1925: Луіс Нірэнберг, амерыканскі матэматык
* 1927: Марк Смагаровіч, беларускі паэт
* 1929: Фрэнк Геры, канадскі архітэктар
* 1937: Георгій Галенчанка, беларускі гісторык
* 1942: Дзіна Дзоф, італьянскі футбаліст, брамнік, чэмпіён свету (1982)
* 1942: Браян Джонс, рок-музыкант, гітарыст The Rolling Stones
* 1944: Зэп Маер, нямецкі футбаліст, брамнік, чэмпіён свету (1974)
* 1946: Валерый Фокін, рускі тэатральны рэжысёр, педагог
* 1948: Стывен Чу, амерыканскі фізік, лаўрэат Нобелеўскай прэміі па фізіцы (1997)
* 1953: Пол Кругман, амерыканскі эканаміст, лаўрэат Нобелеўскай прэміі па эканоміцы (2008)
* 1954: Жан Бурген, французскі матэматык
* 1957: Джон Туртура, амерыканскі акцёр і рэжысёр
* 1966: Алесь Бадак, беларускі паэт
* 1982: Алена Уладзіміраўна Слесарэнка, расійская скакуха ў вышыню
* 1984: Лаура Асадаўскайтэ, літоўская пяціборка
* 1996: Карстэн Вархольм, нарвежскі лёгкаатлет

## Памерлі 
* 1425: Васіль Дзмітрыевіч, вялікі князь маскоўскі
* 1525: Куаўтэмак, апошні кіраўнік ацтэкаў
* 1616: Мікалай Радзівіл Сіротка, дзяржаўны дзеяч ВКЛ, падарожнік (нар. 1549)
* 1748: Іаган Рудольф Хубер, швейцарскі мастак
* 1781: Рычард Стоктан, амерыканскі палітык
* 1812: Гуга Калантай, палітычны дзеяч Рэчы Паспалітай, філосаф, педагог, публіцыст (нар. 1.4.1750)
* 1916: Генры Джэймс, амерыканскі пісьменнік
* 1941: Альфонса XIII, кароль іспанскі
* 1942: Канстанцін Кернажыцкі, беларускі гісторык (нар. 1902)
* 1951: Генры Тэйлар (плывец)
* 1986: Улаф Пальме, прэм’ер-міністр Швецыі (нар. 30.1.1927)
* 2007: Генадзь Шкуратаў, беларускі акцёр (нар. 7.8.1949)
* 2019: Андрэ Прэвін, амерыканскі кампазітар

## Святкуюць 
*  — Дзень Калевалы
*  Андалусія — Дзень Андалусіі

228